Okutandika ne 8 May 2018, emikutu gya Baganda BugandaWatch gyelinako obukwaate gibadde gitambuuza obubaka obumanyisa bannamikutu nga Abanyarwanda bwebagudde olutalo ku Baganda nga batandise na kuwamba omuvubuka wa Baganda Nkoba za Mbogo (BANKOSA), ayitibwa Omulongo Ibrah Wasswa Semanda, nebamuteeka mu buutu y’emotoka nga bwegwaalinga ku mirembe gya Idi Amin.
Wansi, bwebubaka mu bujjuvu:
ABANYARWANDA BAGUDDEWO OLUTALO KU BAGANDA – Nga 7 May 2018, ku saawa 6 ezemisana, abasajja abannyarwanda 3 abali mu ngoye ezabulijjo bawambye omuvubuka wa Nkobazambogo, Omulongo Ibrah Wasswa Semanda, nebamukasuka mu buutu y’emotoka okutali nnamba. Nga bamaze okumutulugunya (nga bogera Runyarwanda), abawambi batuute Wasswa ku police y’oku Saawa ya Kwiini era nebalagira asibwe, mbu olw’okwogera obubi ku ggwanga lya Banyarwanda ngali ku mulimu gyakolera, okumpi ne police eno. Okusinziira kw’akulira police eno, Sylvia Mitume, abawambi bavudde mu majje agakuuma president Museveni era nga bakulembeddwa omusajja ayitibwa Gumisiriza. TAMBUZA OBUBAKA BUNO MU BAGANDA WONNA – Zambogo
lug_Latn lug_Latn lug_Latn